Iisaku soon

Iisaku soon (ka Soone oja) on vooluveekogu Tallinnas Nõmmel, Mustamäel ja Haaberstis. Soon on 4,6 km pikk, valgala pindala 4,7 km².

Iisaku soon algab Mustamäe jalamil kasvavast Rõõmuallika metsast ja suubub kagust Harku järve. Lahtise sängina esineb soon ülemjooksul kuni Mäepealse tänavani, keskjooksul Kadaka tee ja Iva tänava lõpuosa vahel, mujal on kanaliseeritud.

Iisaku soon oli piiriks Haabersti ja Harku mõisa vahel.

Iisaku soone nimes esinev liigisõna soon märgib väikest oja. Varasem ametlik Soone oja oli nimetatud alamjooksul asunud Soone talu järgi. Iisaku soone järgi on nime saanud Soone talu alamjooksul ja Soone tänav (22.04.1960) ülemjooksul.

Rõõmuallika lähedal suubub Iisaku soonde Allikakraav.

Viited

Välislingid 
 
 Robert Nerman: Seletuskiri Tallinna omaaegsete vooluveekogude lokaliseerimise töö juurde

Harju maakonna jõed
Tallinna veekogud
Harju alamvesikond
Haabersti linnaosa
Mustamäe linnaosa
Nõmme linnaosa